Държавен вестник, бр. 31, 2006 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  31
ВАЖНО.
Състоянието на „свръхпроводимост“ на материал се характеризира индивидуално чрез „критична
температура“, критично магнитно поле, което е функция от температурата и критична интензивност
на тока, която обаче е функция както на магнитното поле, така и на температурата.
„Свръхмощен лазер“ („СМЛ/SHPL“) (кат. 6) означава „лазер“, способен да излъчи (всичката или част от) енергия
на изхода, надхвърляща 1 kJ в рамките на 50 ms, или който има средна или НВ/CW (непрекъсната вълна) мощност
над 20 kW.
„Свръхпластично формоване“ (кат. 1, 2) означава процес на деформация, използващ топлина при метали, които
обикновено се характеризират с ниски стойности на удължаване (по-малко от 20 %) в точката на счупване, като бъде
определено при стайна температура посредством обикновено изпитване за якост на опън, с цел постигане на удължения
в процеса на преработка, които да са поне 2 пъти по-големи от съответните стойности.
„Симетричен алгоритъм“ (кат. 5) означава криптографски алгоритъм, използващ идентичен ключ и за криптиране, и
за декриптиране.
ВАЖНО.
Обичайно приложение  на „симетрични алгоритми“ са поверителните данни.
„Системни трасета“ (кат. 6) означава преработени, корелирани (сливане на данните за радарни цели с местоположението
в плана на полета) и актуализирани доклади за местоположението на летателния апарат, които се подават на контрольорите
от центъра за Ръководство на въздушното движение.
„Матричен систоличен компютър“ (кат. 4) означава компютър, при който потокът и модифицирането на данните се
управляват от потребителя динамично на нивото на логическия интерфейс.
„Лента“ (кат. 1) е материал, изграден от преплетени или еднопосочни „моновлакна“, „предивни стъклени влакна“,
„ровинги“, „снопове“ или „прежди“ и т.н., обикновено предварително импрегнирани със смоли.
ВАЖНО.
„Предивно стъклено влакно“ е сноп от „моновлакна“ (обикновено над 200), разположени приблизително
успоредно.
„Технологии“ (ОБТ БЯТ Всички/GTN NTN all) означава специфичната информация, необходима за „разработване“,
„производство“ или „употреба“ на стоките. Тази информация приема формата на „технически данни“ или „техническа
помощ“.
ВАЖНО 1. „Техническата помощ“ може да бъде под формата на указания, умения, обучение, работни познания и
консултантски услуги и може да включва предаване на „технически данни“.
ВАЖНО 2. „Техническите данни“ могат да бъдат под формата на скици, планове, диаграми, модели, формули, таблици,
инженерни проекти и спецификации, наръчници и инструкции, в писмена форма или записани на други
носители, като дискети, ленти, оптически дискове.
„Крайно интерфейсно оборудване“ (кат. 4) означава оборудване, чрез което информацията влиза или излиза от
телекомуникационната система, в това число (например) телефон, устройство за приемане/предаване на данни, компютър,
факс апарат.
„Интензивност на триизмерните вектори“ (кат. 4)означава броя на генерираните вектори за една секунда, които са
изразени чрез поливектори, състоящи се от по10 пиксела, проверени са за ограничения, случайно ориентирани, които
имат стойности цели или дробни числа с плаваща десетична точка по Х-У-Z координати.
„Накланящ се шпиндел“ (кат. 2) е шпиндел, държащ инструмент, който променя ъгловото разположение на осовата
си линия по време на процеса на обработка спрямо която и да е друга ос.
„Времева константа“ (кат. 6) е времето, което изминава от прилагането на светлинното въздействие до нарастване на
тока до 1-1/е пъти крайната стойност (т.е. 63 % от крайната стойност).
„Пълен контрол на полета“ (кат. 7) означава автоматичен контрол на променливите на състоянието на „летателен
апарат“ и на траекторията на полета с цел постигане целите на бойната задача, в отговор на промените в реално време
на данните относно целите, опасностите или други „летателни апарати“.
„Обща скорост на предаване на цифрова информация“ (кат. 5) означава броя битове, включително за кодиране на
линията, загубите по линията и т.н. за единица време, преминаващи между комуникиращото оборудване в една система
за цифрово предаване.
ВАЖНО. Виж също „скорост на цифровото предаване“.
„Сноп“ (кат. 1) е сноп от „моновлакна“, обикновено приблизително успоредни.
„Токсини“ (кат. 1, 2) означава токсини под формата на съзнателно отделени готови форми или смеси, независимо как
са получени, различни от токсините, присъстващи като замърсители в други материали, като патологични образци,
посевки, хранителни продукти или семенни материали на „микроорганизми“.
„Лазер с предаване на възбуждането“ (кат. 6) означава  „лазер“, в който активният  елемент се възбужда посредством
предаване на енергия чрез сблъсък между неактивен атом или молекула с атом или молекула от активния елемент.
„Настройваем“ (кат. 6) означава способността на „лазер“ да произвежда постоянна отдадена мощност на всички
дължини на вълните през обхвата на няколко „лазерни“ прехода. „Лазерът“ с избирателна линия  генерира отделни
дължини на вълните в рамките на един „лазерен“ преход и не се смята за „регулиращ се“.
„Уран, обогатен с изотопите U-235 или U-233“ (кат. 0) означава уран, обогатен с изотопите U-235 или U-233, или и двата
в такова количество, че съотношението на разпространението на сбора на тези изотопи към изотоп U-238 е по-голямо
от съотношението на изотоп U-235 към изотоп U-238, което се среща в природата (изотопно съдържание от 0,72 %).
„Безпилотен летателен апарат“ („БЛА“) (кат. 9) означава всяко въздухоплавателно средство, което е в състояние да
излети и да изпълнява контролиран и направляван полет без човешко присъствие на борда.
„Използване“ (кат. 1, 2, 4, 5, 6, 7, 8, 9, Всички ОБТ БЯТ / GTN NTN) означава експлоатация, инсталация (монтаж)
(включително монтаж намясто), подържане, ремонт (възстановяване) и обновяване.